טלי בן-יוסף נולדה וגדלה בירושלים, בת הזקונים מבין שלושה ילדים. אביה, ישראל בן-יוסף עלה מבולגריה ב-1949 ועבד כמנהל תפעול במפעל אמקור בירושלים, אמה, שרלי בן-יוסף עלתה מארצות הברית ב-1966 ועבדה כמנהלת הזמנות במחלקת אספקה בבית החולים הדסה עין כרם שבירושלים.
טלי למדה במגמה הספרותית בתיכון סליגסברג ברנדייס שבירושלים. בצה"ל שירתה כקצינת ביקורות בפיקוד צפון. היא בוגרת בית הספר לאמנויות הבמה "בית צבי" 2002. זוכת מלגת גיורא גודיק.
בשנה השלישית ללימודיה שיחקה בהצגה "אמדאוס" בבית צבי, איתי טיראן (בן כיתתה) גילם את אמדיאוס ובן-יוסף גילמה את אשתו קונסטנצה, בהפקה זו צפו בה נציגי בית ליסין והזמינו אותה לאודישן ל"פרפר ברשת" ושם התחילה בן יוסף את דרכה בתיאטרון הרפרטוארי.
ב-2008 סיימה גם לימודי משחק מול מצלמה אצל רותי דייכס.
קריירה.
תיאטרון.
לאחר לימודיה בבית צבי, החלה טלי בן-יוסף לשחק בקומדיה "פרפר ברשת" בתיאטרון בית ליסין, מאת ריי קוני ובבימויו של לסלי לאוטון. היא גילמה את דמותה של הנערה הצעירה ויקי סמית'. בתו של ג'ון סמית', ספי ריבלין שהפך למורה הדרך של בן יוסף.
ההצגה הבאה בה שיחקה בבית ליסין הייתה "רק אתמול נולדה", בבימויו של אילן רונן. בן-יוסף גילמה את דמותה של החדרנית אלן ושיחקה לצידם של ספי ריבלין ורמה מסינגר. אחר-כך שיחקה ב"כלוב העליזים" בהפקת צח כרמלי, בבימויו של לסלי לאוטון, שוב לצידו של ספי ריבלין.
ב-2006 החלה לשחק בהצגה "חיים פרטיים" בבימויו של לסלי לאוטון, לצידם של ליאור אשכנזי ודפנה רכטר. בן-יוסף גילמה את סיביל, אשתו הצעירה והנוירוטית של אליוט (אשכנזי).
ב-2009 חזרה לבית ליסין לשחק בהצגה "תקלה קלה" פרי עטו של ריי קוני, בתפקיד ג'יין ווטקינס, בבימוי לסלי לאוטון, שוב לצידו של אשכנזי ששם שיחקו גם אלברט כהן, מורדי גרשון, מיכל לוי ושמעון מימרן.
ב-2013 החלה לשחק בהצגה "מדליה להארי" של בית ליסין בבימויו של אלון אופיר, בתפקיד פאולה.
ב-2014 החלה לשחק בהצגה "אוצר יקר" של בית ליסין בבמויו של לסלי לאוטון, בתפקיד קריסטין.
ב-2015 החלה בן יוסף לשחק בהצגה "זוגות בזיגזג" בהפקת מרים עציוני בבימויו של לסלי לאוטון לצידם של גיא לואל ויניב פולישוק.
ב-2015 שיחקה בן יוסף בהצגה "מת על החיים" של תיאטרון הסימטה, מחזה של רוני נוימן בבימויו של שלום שמואלוב בתפקיד "מלכה שוורץ" לצידו של יובל סגל. ההצגה זכתה בפרס ההצגה הטובה ביותר בפסטיבל "אביב".
ב-2016 החלה לשחק בן יוסף בהצגה "אנגינה פקטוריס" של תיאטרון צוותא במחזה מאת מיכל אהרוני, בבימוי של ציון אשכנזי, בתפקיד מצדה יסעור.
ב-2016 החלה לשחק בהצגה "דרושה עוזרת" בהפקת שלמה צח וציפי מייזלר בבימויו של רוני מנדלסון ובכיכובה של ציפי שביט.
ב-2018 החלה לשחק בעיבוד המחודש להצגה אמי הגנרלית בהפקתם של מאור מימון וציפי מייזלר בבימויו של רוני מנדלסון ובכיכובה של ציפי שביט.
הצגות ילדים.
מאז שנת 2005 משחקת טלי בן-יוסף בהצגה "תמונה משפחתית" של תיאטרון הקיבוץ בבימויו של אלי דור חיים, בתיאטרון הקיבוץ לצידו של השחקן הוגו ירדן. וההצגה היא זוכת פרס הבמה לילדים ונוער לשנת 2006.
ב-2007 שיחקה בן-יוסף ב"עץ הדומים תפוס" של תיאטרון הקיבוץ בשיתוף עם מדיטק חולון על פי סיפרה של גילה אלמגור בעיבודה של דפנה אנגל-מחרז ובביומו של משה קפטן. הצגה זו זכתה בפרס הצגת השנה לשנת 2007.
מאז שנת 2008 היא משחקת בהצגה "המצחיקה עם העגילים", בתיאטרון ארצי לנוער על פי סיפרה של יעל רוזמן, המצחיקה עם העגילים, ועיבודן וביומן של שלומית ארנון ויפעת זנדני.
בן-יוסף משחקת בשני תפקידים שעליהם הייתה מועמדת לפרס שחקנית המשנה הטובה ביותר בהצגות הילדים והנוער.
ב-2011 השתתפה בן-יוסף בפסטיבל חיפה עם ההצגה "ארץ קליק" של תיאטרון אורנה פורת לילדים ולנוער שם הפקה זו קטפה את הפרסים, מחזה (יובל ברגר), בימוי (יעל טילמן) שחקנית (שי-לי הירש), הצגה (ארץ קליק לאורנה פורת), תאורה (עדי שימרוני).
באפריל 2012 החלה טלי בן-יוסף לשחק בהצגה "הרפתקה בחולות" על פי ספרם של איריס ארגמן ואלכס פז-גולדמן בעיבודן של שלומית ארנון וליאת פישמן לני, בבימויה של ארנון, בתיאטרון אורנה פורת.
כמו כן משחקת בן-יוסף, בתיאטרון המדיטק חולון בהצגה "אוזומוזו מכפר קאקרוזו" על פי ספרו של אפרים סידון בבימויו של ישראל גוריון.
בן-יוסף משחקת גם בתיאטרון "מופע" ב"דמעות של אריה" מחזה של גליה בארי בבימויו של רועי שגב.
ב-2014 בן יוסף החלה לשחק בהצגה "התפקיד הראשי" של תיאטרון אורנה פורת, בבימויו של גיל צרנוביץ' בתפקיד ליאת.
ב-2015 החלה לשחק בהצגה "הבחירה" של תיאטרון אורנה פורת, בבימויה של שלומית ארנון.
ב-2015 החלה לשחק במופע מחול "דורותי בארץ עוץ" של תיאטרון ארצי לנוער בשיתוף להקת פרסקו, מחזה של שירילי דשא ובבימויים של משה בן שושן ורענן פררה, כוריאוגרפיה של יורם כרמי.
טלוויזיה.
טלי בן-יוסף שיחקה בסדרת הטלוויזיה "טיפול נמרץ" בבימויה של רוני קיי, שהוקרנה בערוץ 2 של טלעד בשנים 2002–2003.
ב-2006 הנחתה טלי בן-יוסף בערוץ הופ את התוכנית "הקייטנה של הופ" ואחר-כך את "ספיישל חנוכה". זוהי תוכנית אירוח בה השתתפה לצדה בובה בשם "ים ים" (אבי יקיר).
טלי בן-יוסף הצטלמה לסדרה "הפסיכופת" ששודרה ב-ynet, בשיתוף עם ערוץ אגו וענני תקשורת בשנת 2012. זוהי סאטירה על עולם הריאליטי, אותה כתבו דניאל נחנסון ואלי חביב.
ב-2014 גילמה בן יוסף את דמותה של בשמת בסדרה "עממיות" בבימויו של נאור ציון שהוקרנה בערוץ 2 של רשת.
ב-2014 שיחקה בסדרה "גבי והעיר הגדולה" תסריט הדר לוי ובימוי אופיר לובל בתפקיד הכלה.
ב-2015 שיחקה בסדרה "רון" של yes בבימויים של רון פלדמן וענת אורן.
מוזיקה, בידור ודיבוב.
הופיעה בערוץ 3 - ב"יצפאן" במערכונים.
שרה כזמרת הליווי של להקת "שליחי הבלוז". בערבי מחווה ל"פינק פלויד".
טלי בן-יוסף דיבבה דמויות רבות בסרטים וסדרות מונפשים.
עבדה בדיבוב ובקריינות באולפני וידאופילם, באולפני אלרום ובמוזיאון המדע בחיפה.
חיים אישיים.
נשואה לשחקן אמיר שורוש, ולהם שני ילדים. הם מתגוררים בשכונת יד אליהו בתל אביב. בעבר התגוררו בגבעתיים.
פילמוגרפיה.
תיאטרון.
תיאטראות שונים
תיאטרון רפרטוארי
אליפות העולם בשחמט 2012
אליפות העולם בשחמט 2012 הייתה סדרה של משחקים במתכונת דו-קרב בין האלוף המכהן, וישוואנתן אנאנד מהודו, לבין רב אמן בוריס גלפנד מישראל. הדו-קרב, שנוהל על ידי פיד"ה, התקיים בין 10 במאי ל-30 במאי בגלריית טרטיאקוב, מוסקבה, שברוסיה. אנאנד זכה בדו-קרב בתוצאה ½7 - ½8 ושמר על תוארו.
רקע.
השחמטאי שהגן על תואר אלוף העולם היה אנאנד, שהחזיק בתואר משנת 2007. הוא הגן בהצלחה על תוארו בטורניר אליפות העולם בשחמט 2010, לאחר שניצח את הרב אמן וסלין טופאלוב 6.5-5.5. גלפנד זכה בתחרות המועמדים ב-2011 וכך הפך לישראלי הראשון שמתמודד על התואר.
התהליך לבחירת השחמטאי המתמודד לתואר שונה ב-25 בנובמבר 2008. השינוי קבע כי תחרות המועמדים לבחירת המתמודד על התואר תכלול שמונה שחמטאים, בניגוד לפורמט המקובל שכלל סדרת משחקים בין שני המועמדים הבולטים. מהלך זה גרר אחריו שורה של ביקורות שליליות, והביא לפרישתו מהטורניר של רב אמן מגנוס קרלסן, המדורג במקום השני בעולם, בנובמבר 2010.
בתחרות המועמדים השתתפו:
מהלך המשחקים.
תחילה הכילה הסדרה 12 משחקים. כל אחד מהם באורך 120 דקות, עם תוספת של 60 דקות לאחר המסע ה-40, 15 דקות לאחר המסע ה-60, ו-30 שניות תוספת לכל מסע החל מהמסע ה-61. המשחקים התקיימו במתכונת של משחק ליום, כאשר יומיים משחקים, יום הפסקה (מלבד משחקים 11, 12 שגם ביניהם נערכה הפסקה) כיוון שהם נגמרו בתיקו, נערך שובר שוויון בן 4 משחקים מהירים, בקצב של 25 דקות למשחק ותוספת של 10 שניות למסע, החל מן המסע הראשון.
קרן הפרסים.
קרן הפרסים עמדה על 2.55 מיליון דולר - אנאנד זכה ב-1.55 מיליון דולר וגלפנד ב-מיליון דולר.
תוצאות המשחקים.
משחקים בקצב מלא
הכרעה במשחקים מהירים - יום רביעי 30 במאי
מהלך הדו-קרב.
משחק 1, אנאנד-גלפנד.
הגנת גרינפלד, D85
ההפתעה הראשונה של גלפנד הייתה בהשתמשו בהגנת גרינפלד עם הכלים השחורים, בה לא שיחק מאז 2001.
1. ד4 פו6 2. ג4 ז6 3. פג3 ד5
אנאנד נקט בפתיחה זו במשחק הראשון בדו-קרב לאליפות העולם בשנת 2010 מול וסלין טופאלוב, והובס. זו פתיחה שמובילה למשחק מאוד תוקפני.
4. פו3 רז7 5. ג:ד5 פ:ד5 6. ה4 פ:ג3 7. ב:ג3 ג5 8.רב5+ פג6 9. ד5
הפתעה מסוימת. במרבית המשחקים בחר הלבן לשחק 9. 0-0 בעמדה זו. מכאן לשחור שתי ברירות: 9...א6 או 9...מהא5 (9...ר:ג3 אינו מוצלח מכיוון ש 10. רד2 ר:א1 11. מה:א1 0-0 12. ד:ג6 וללבן יתרון).
מהא5 10. צב1 א6 11. ר:ג6+ ב:ג6 12. O-O מה:א2 13. צב2
חידוש. משחק אחד בלבד הגיע לעמדה לאחר מסעו האחרון של השחור והלבן בחר לשחק בו 13. רה3
משחק מהסיבוב הרביעי באליפות אוסטריה, מתאריך 26 בנובמבר 2006 בין Niederwieser ל-Kratschmer (הסתיים בתיקו).
13...מהא5 14. ד6 צא7 15. רז5 ה:ד6 16. מה:ד6 צד7 17. מה:ג6 מהג7 18. מה:ג7 צ:ג7 19. רו4 צב7 20. צג2 0-0 21. רד6 צה8 22. פד2 ו5 23. ו3 ו:ה4 24. פ:ה4 רו5 1/2-1/2
עמדת הסיום. תיקו במשחק בו עמד השחור ביתרון קל החל מהמסע ה-14.
משחק 2, גלפנד-אנאנד.
גמביט המלכה הנדחה, הסתעפות ההגנה הסלאבית D45.
המשחק השני הראה עד כמה עמוקה ההכנה של השחמטאים. לאחר המשחק אמר אנאנד כי שקל את העמדה שהתקבלה לאחר המסע ה-17 במסגרת ההכנה המוקדמת והגיע למסקנה כי העמדה שקולה.
1. ד4 ד5 2. ג4 ג6 3. פג3 פו6 4. ה3 ה6 5. פו3 א6 6. ב3 רב4 7. רד2 פבד7 8. רד3 O-O 9. O-O רד6